Burkittin lymfooma

Burkittin lymfooma on nopeasti kasvava ja leviävä B-lymfosyyteistä alkunsa saava non-Hodgkin-lymfooma. Se on tyypillisin lapsilla ja nuorilla aikuisilla. Tautia esiintyy yleisimmin keskisessä Afrikassa. Ensimmäisenä Burkittin lymfoomaa havaittiin esiintyvän juuri afrikkalaisilla lapsilla. Taudin afrikkalaistyyppinen muoto liittyy läheisesti Epstein–Barrin virukseen. Burkittin lymfoomaa myös esiintyy yleisesti AIDS-potilailla. Yhdysvalloissa 30 prosenttia lasten lymfoomista on Burkittin lymfoomia.

Sairaus on saanut nimensä lääkäri Denis Parsons Burkittin (1911–1993) mukaan, joka kuvasi sairauden vuonna 1958 työskennellessään Päiväntasaajan Afrikassa.

Lähteet

Aiheesta muualla 
 Kyoto Encyclopedia of Genes and Genomes (KEGG): Burkitt lymphoma 

Lymfoomat